
1. Bri oempeuen mano’. 

Oeroe ka beungoh. Tapi si Gam mantong dji’eli. 
Da ngon lem pi mantong tjit lain tika. Ban saboh 
nang mantong meukoewien lam seulimbot. Roepa 
ri teungoh mangat teungeut. 

Boh soe Ijit njang ka djaga? 

Si Djala’ ngon si Boere’. Tadeungokeu djeh 
soebra raja! Boenoe kon djikli' soentb’. Djimeusoe 
sabe liana pijoli. Djikheun, oeroe ka djoela. Pakon 
djill mantong geukoerong. Di djih liaro' djibendoh 
beungoh. Oereueng beudoh beungoh moedah 
raseuki. 

,,Koe-koe ‘oe-‘oee’!” kli" lorn si Djala' dji’oelang- 
oelang. 

,,Teu’ keuteu'! Teu’ keuteu’!” taleli si Boere' 
ngon mano’ la’on. Sineuna djipeunjo ban kheun 
si Djala’. Bandoem mano’ djimeukli’ oebe na 
keunoeat. Mangat teukeudjot si Gam niba’ teu- 
lieungeut. Be’ le dji’eh oeroe ka tjot. 

,,Koe-koe ‘oe- ; oee'!” 

O, djeh leupeue si Gam ka djaga! 

Si Gam ngon da djitron oejoeb. Da geutatang 

Dio vries, Lhic saboh nang. III. 2 




pingan saboh ba’ djaroe. Meu’asoe keureumeuih 
njangkateulawo’ ngonlho’. Njankeu keuoempeuen 
si Djala’ ngon si Boere’ geunab beungoh. Keu 

mano' la’en pi njan tjit. 

l)a geuboeka pinto 
eumpoeng. Mano’ dji- 
teubiet inong again. Si 
Djala' ngon si Boere’ 
njang teubiet dilee. 
Dilikot njan barokeu 
mano’ la’en-la’en. 

Dang da salen keu- 
reumeuih lam sitoee’, si 

Gam mita ranteng kajee sikra’. Mano’ djimeu- 
tadjo-tadjo dja’ tjoli oempeuen. Han djeuet 
takalon djimeuseunoh-seunoh. Lagee tjit ka deue’ 
moeboeleuen-boeleuen. 

.,Be’ kabl5h oedalam oempeuen, haj Djala’!” 
kheun si Gam. Sira djipoh si Djala’ batjoet ngon 
ranteng. Si Djala’ djidong teuma oeloea sitoee’. 

Da geugoesoee’-goesoee’ ba’ roeeng si Djala’. 
Bare geukheun: ..Mennankeu di gob oereueng 
njang neli. Konkeu lagee boenoe kagidong pingan 
boe. Toh koegeue beumkeu, ka troe? Oh. peue 
roe, ka mentib-tib sare.” 

„Kah, Boere’ ?” kheun si Gam. Si Gam djiraba 
takoee si Boere’. „Kali pi ka troe tjit,” kheundji. 
„Djinoe leh dja’ nieitcn-meiten. Di kee pi 
koekeumeung dja’ meu‘en-meu‘en tjit.” 

2. Poemanoe keubeue. 

Poll siblaih si Poeteli ka djiwoe niba’ meuroenoe. 
Sabab oeroe njoe oeroe Djeumeu’at. Oeroe Djeu- 
meu’at bagaih llieueh sikoela. Ba’ ret hana djimeu- 
ajeuem-ajeuem. Ladjoe boelat keudehoegampong. 

,,Pakon awaj that nemvoe, lem?” tanjong si 
Gam ba’ si Poeteli. 

,,Koekeumeung dja’ manoe oekroeeng. Sira 
koedja’ poemanoe si Galeuen. Kadja’ kali sadjan?” 

..Meuhan, seu o1 si Gam sare djigrSb lambong. 

Si Gam seu’oe raja keumeung dja’ manoe 
oekroeeng. Le ma pi geubri dja’ meungnjo ngon 
lem. Asaj be toengang. Peuenjanglem kheun, ba’ 
djipateh. Lorn pi djimanoe be’ pat njang lho’. 

Si Poeteli djidja’ peuteungoli si Galeuen lam 
koebang. Djihoee leugat keudeli oekroeeng. 

Si Galeuen meuleuliob ban saboli badan. Boenoe 
diblang brat that djimoeboeet. Beungoh kon 
troih 'an tjot oeroe. Djipijoh pi si’at wa’teepadjoh 
oempeuen. 

Dikroeeng pi rame tjit aneu' miet poemanoe 
keubeue. Na men doea Ihee boh keubeue teu’eh-eh. 
Teungoh djipleu badandji ngon tapeh le podji 
maseng-maseng. 






‘Oli troili lam ie si Galeuen pi djipeureubah 
droe. >Si Poeteh djiseuet ie oeateueh badandji 
njang meuligan. Mangat gleli leuhob ban njang na. 
£ 0h ka gleli si Gam pi dji’e’ le ateueh roeeng. 

Keubeue dji’iem droe. Get adoe b5h adoeen liana 
teumakbt ken keubeue. Keubeue binatang seu’iet. 
Beuthat beu roepadji sang djoeah. Loin ngon 
loengkedji panjang-panjang. Han tjit djipo’ podji 
sabansakri. Meungliana djipeukaroebinatangnjan. 

Tapi meungnjo tapeukaroe, djih beungeh. Djan 
beungeh pi kon wajang. Be' ‘an oereueng, rimoeeng 
djilawan. Na njang talo rimoeeng ngon keubeue. 
Djitasoe ngon loengke ‘an beusot proeet. 

Wa’tee aneu’ miet njan dja’ manoe ho la’en, 
si Galeuen djimita teumpat njang Ui5’. Sinankeu 
djimeu’eundram sira djimamoh takeuen. Tjit 
meung oelee njang na djipeutjeunggo’ oeateuek ie. 


3. Meuroenoe meulangoee. 

Aneu' miet njang teungoh manoe soebra kon le. 
Ladoem djitjeumapho’. La doom sen men noni. Njang 
ladoem meulangoee keudeh keunoe. Djimeulet-let. 
meu‘en meu’asi peutjro’. 

Njang meungkleli manoe tjit meu si Gam. Si 
Gam djimanoe dibineh-bineh. Djili goh djeuet lorn 
djimeulangoee. Njankeu soenggdh raja djimeu- 
roenoe. Mangat tjarong lagee lemdji. Meung lian, 

si Gram djeuetkeu malee. Gob kheun, ngon djili 
tjarong tjanggoee’. 

Bit njo tjanggoee’ tjarong that djimeulangoee. 

Si Gam ka na tom djikalon. Joh binatang njan 
djilet le si Boerdk Tjanggoee’ pi djigrdb ladjoe 
lam pard'. To’ ba’ hana djiteumeung tjoh le Id 
mano’ si Gam. Wa’tee si Gam geulawa ngon batee, 
tjanggoee’ njan pi djiseunom. Trdb hana leumah- 
lenmah. Hingga joh njan si Gam gadoh rawak 
Djikeumeung srom lian djitoeho takat Id. Meu- 
randeh pare’ bard djibeudoh teuma. Sare ngon 
djiploeeng ladjoe djiloempat-loempat. Djipeu- 
siblali oentong be’ keunong srom. 

Pakri bangon tjanggoee’ nieulangoee na dji- 
peuroemeun Id si Gam. Xjanken njang teungoh 
djitiree-tiree. Tapi goli lorn djiteumeung. Djaroe 
gakidji mantong brat. Meunan tjit badan. Hana 
lorn djiteni timoee lagee badan tjanggoee’. 

Sigo-go si Gam djiba Id lemdji oeteungoh ba- 
tjoet. Tapi djimat ‘oli kong ba’ djaroe. Bit pi 
meunan si Gam hajoet tjit. Sang-sang djili ka 
djipoeba Id ietadjam. Djipeuhanjot leugat oebaroli. 
Joh njan si Gam djimeulawan. Sard ngon djikli'. 
djil akee riwang oebineh. 

..Padjankeu djeuet kameulangoee. Meungnjo 
lagee njoe geusoeen,” kheun si Poeteh. 

Lam ate si Gam bit njo malee. ‘Oh djileungo 

lemdji kheun geusoeen keu djili. Tapi pakri 
djitoekri. Bahkeu gandjaj batjoet. Niba’ liajoet 
diteungoh kroeeng. 


HIEM. 

(Ken aneu’ miet raje’). 

1. ttoe njang tjarong gamba oelee oereueng ngon 
angka 1, 2, 3, 6, 7, 9 dan 10? 

2. Tji tapasoe djeueb-djeueb roe- 

-wcueng ngon angka 1, 2 , 3. Tapi 

_doem si djomlah angka njan ba’ 

_ geunab nam. 

3. x Tjoeba tagantoe tite’ njoe ngon 

• x • haraih. Hingga simpang peuet 

x x x x x n j an djeuet keu nan sidroe aneu’ 

• x • dara. 

x 

Bandja: 1. saboh haraih. 

2. nan ngon soekat breueh. 

3. nan sidroe aneu’ inonglam kitab njoe. 

4. adoedji. 

5. saboh haraih. 

Soe njang djeuet djaweueb ban lliee meuteu- 
meung aneu’ batee lliee kra’! 


i>K vkies, Lhee saboh nang. III. 

4. Tong roeko’. 

Woe si Gam dikroeeng djikalon ma ka na 
diroemoh. Ma ban lami geuwoe dipeukan. Geupoe- 
woe dabeueh saboh raga. Doempeue na didalam. 
Dabeueh njan ken kandoeri. Ma singoli geukeu- 
meung meuseuraja poemoela. Keureuna bidjeh 
doem ka panjang. Han djeuet treb le tinggaj 
dilheue 1 ). Si Gam pi menhat tjit dja’ toempoh 
sadjan. Kadang leubeh soenggoh niba’ dilee. Masa 
djitoempoh jah job geumeiToee. 

Ban sare dji’6’ si Gam djiseumah landja ba’ 
teu’ot ma. Ma geutjom si Gam ba’ tala’. Seureuta 
geukheun: ,,B^’ meutoeali aneu’ Ion!” Teuma si 
Gam })i geupeudoee’ oedalam leumoeeng. 

Tanjong si Gam: ,,PeuenaneubloekeuIon, ma?” 

.dlana sapeue, nja’ tjoet,” djaweueb ma. ..Tjit 
njoekeu bada saboh pate. Dja’ leh padjoh keudeh 
lhee-lhee.” 

..Peue tong djeh, ma, dhiet silagoena?” tanjong 
si Gam. 

Oeba’ djih deuih tong job njan saboh dalam 
raga. Roepa i*i tong roeko tjeuroeb. Tong njan 
oebit lorn ngon peuet sagoe. Meukeunong di mata 

•) llicuo, neudoee’ = teumpat geupoela bidjeh pade. 

si Gam. Sabab njan djisana’ tanjong lom ba’ 
inadji: ,.Keupeue di droeneu tong njan, ma?” 
,,Hana sapeue pi,” seu’ot ma. ,,Gob bri boenoe 

di peukan. Teuma koepoewoe. Koesarab pat taboh- 
boh tjampli. Boh peue, na meuheut?” 

„Kalakee, de’!” teuka kheun si Poeteh. ..Mangat 
djeuet ldm peuget groeba’ kou kali.” 

,,Njo roe. ma. Neubri kaman ken Ion tong 
njan,” kheun si Gam. 

,,Keupeue di si Gam tong njan. Neubri kou Ion, 
ma, na tjit. Keu teumpat lbn boh tjeuradi,” 
kheun si Banat ba’ ma. 

,,Djeh di da. Soe awaj lakee?”, kheun si Gam. 

A doe a kakeu moebantah. Bandoea meuseunoh 
keu tong njan. 

Dalam ba’ njan kheun ma: 

,,liana koebri keu kali, Banat. Sigo njoe kali 
aman katheun tald. Tong njoe koebri keu si Gam. 
Sabab djill ka djiseumah kee. Poera-poera tong 
njoe keu ha’ seumeumahkeu.” 

Ivon le si Gam gala’ raja. 

,,Bbh tjoV' kheun ma oeba’ si Gam. ,,Tapi 
keu deli oejoeb geudja’ poemeuget. Be’ seuma’ 
sinoe diroemoh. bom pi na be’ reujoh. Jahkeu 
teungeut djehpat didjoeree.” 

Si Gam ngon leradji pi djitron oejoeb. Djidja’ 
meudoee’ ateueli panteue. Sinankeu djipoemeuget. 

5. Groeba’ tjoet. 

Teuma si Poet6h pi djipoephon moeboeet. Po 
Gam teudong keumalon. Kadang-kadang na tjit 
djimoeboeet sadjan. Djampang djijoee 16 lemdji. 
Boh djijoee dja’ tjo’ baranggapeue diroemoh. 
Atawa djijoee dja’ mita peue njang tan. 

Si Poeteh djirawot trieng doea kra’ keu plia 
groeba’. Si oe-oedjong trieng njan boelat. Si 
oe oeram timpliie’ batjoet. Njang timphie' njan 
djilabang ba’ groeba’. 

Keu jo’ pi ranteng trieng tjit. Tapi njang 
lioengko’ batjoet. Jo’ njan djipeukab ba' oedjong 
pha. 1)ji’ikat ngon beuneung blahdeh blahnoe. 
Tdieueli njan groeba’ pi ka leungka. 

Eh, goli lom! 

Toll gari groeba’ njan? Groeba’ tan gari liana 
get bangon. Man djitem meugoele wa’tee tat are'. 

Adoe adoeen job njan poemike. 

Nakeu siblet teuma doedoe, kbeun si Poeteb: 

,,D6’, dja’ leh lakee pado’ beuneung da. Di 
gobnjan le pado’ beuneung njang ka sob. Kalakee 
keu kali meu doea boh. Dja" leh reudjang!' 




Si Gam djiploeeng oeroemoh 
djigisa teuma. 

,,Njoe, lem,” kheirn si Gam. 

geubri le da. Geupeugah, sell njan meungnjo ken 
gari groeba’.” 

Si Poeteh djirawot trieng sikra’ treu’ keu soem- 
boe. Njan pi djilabang ba’ groeba’ siblah oebaroh. 
Ba’ oelee djeh oelee njoe djipeulSb pado’. Lheueli 
njan teuma djipasa’ badjoe. Na be’ teusoeet le 
pado’ njan. Oetoh si Poeteh ba’ peuget groeba’. 

Njoe njang keubit ka leungka groeba’ njan. 
Tjeudaih leupaih. ban djeuet takalon! 

Si Gam gala’ silagoena. Keudeh keunoe djitare’ 
groeba’ tjoet njan. liana djipijSh si’oeroe soento’. 
Djimeugroeba’ sabe tro’ ‘an seupot. 

Salang malam djiba tjit groeba’. 

Pat djimeugroeba’ malam-malam? 

Doempat. Diseuramoe pi na. Didjoeree pi na. 
Dirambat pi na tjit. 

,,Soenggoh that sinja’ Ion djihareukat,” kheun 
ma. ,,Ada’ men ‘oh raje’ doemnan soenggoh, 
teuntee bagaili kaja limpah.” 

6. Wasiet Goeree. 

neu’ meutoeah, ngo koeteu’oh, 
reuta njang djroh koehareutoe, 
rent a njang klieueh lorn ngon keukaj, 
neu’ ba’ awaj ingat djinoe. 

R eungget roepija reudjang ha bob, 
oemoh pi tireh lio si’oeroe, 
eudeueb dilampoih, lada seuneubo’, 
oengkob poetj o’ akhe doedoe. 

ntoee’, sawe’, gleueng ngon soebang, 
ntjien meukarang dalam peutoe, 
ntreu' singoh saleli gob tjoee, 

, djiba hoee pantjoeri poebloe. 

T euma toh t j it areuta keukaj, 

octong ban sagaj ngon gadoh keudroe? 
ango boh ate djinoe koekheun kri, 
jit ba’ meuri oeba’ gatanjoe. 

reuta njang keukaj geukheun teunoeban, 
roll sabab njan deem geutanjoe, 
maj meutamah, raseuki moedah, 
neu’ meutoeah, ingat sinaroe! 




de veies, Lithe saboh ruing. 111 

7. Seuraja poemoela. 

Sure beungoh jah si Gandka geuteubiet oeblang. 
Kon geudja ineiroee. MeuneiPoee ka tr6b 
seuleusoe. Meunan tjit geutjeumeureueh. Pi ka 
baroe geupeuleungka. Djinoe geuteubiet geudja’ 
preli tro’ oereueng. Na moepadoem droe gob 
geumeuhej. Geulakee seuleu’ah ha" oereueng njan. 
Oeroe njoe gobnjan geumeuseuraja poemoela. 

Na si’at tro’ jah oeblang gob pi teukale. Ho 
treb ho rame leugat. 'Oli ka ha bah tro’, seuraja 
pi geupoephon. 

Ladoera oereueng inong geudja’ hot bidjeh 
dilheue. Njangladoem geupoemoela sadjan-sadjan 
oereueng agam. Na tjit ladoem njang meu’angkot. 
Seuneulong njang ka Iheuch geubot geuba ba’ 
oemong. Tro keunan geuboeloeeng djeueb-djeueb 
keubeueng. 

Da ngon lem pi geumeu’angkot tjit. Sab oh sapo 
geuseu on raga. Men asoe pade bidjeh njang ka 
teugasaj-gasaj. 

Teuma si Gam? 

Djih j)i djikeumeung meu’angkot tjit. Si Gam 
liana beti o. Kon uajang liaro’ keumeung toempoh 



oereueng tjhi’. Teugoh kon ngon raga lagee da 
ngon lem. Sabab djili mantong oebit. Goh lorn e’ 
djiseu'on raga bidjeh. Si Gam djikeumeung meu- 
'angkot ngon groeba’. Saboli gasaj pade bidjeh ka 
djipeudieng oedalam. Groeba’ pi ka sarat. Han 



djitheun 16 peu’asoe dabeueli. Si Gam ka keumali 
cIj ikenmeung peutlj a". 

Preli! Soe djeh teuka keunan? 

Si Manja’ djiploeeng sira djigrob-grob. L)ili- 
kotdji na saboh aneu’ kameng. Njankeu si Gasi. 
Si Gasi kameng si Manja’. Seu’iet raja liana lawan. 
Ho njang djidja’ si Manja’ djiseutet sabe. 

.,0 po,” kheun si Manja’. ..Djroh that groeba’ 
droeneu.JPane neutoeeng, lem Gam?” 

„Tong ma poewoe baroe dipeukan. Lem njang 
peuget ken groeba 5 . Get. kon e’?” 

,,Get that, seu'dt si Manja’. ..Djeuet Ion tare’ 
kaman sigo?” 

Meungnjo ken si Manja 5 han peue lakee. Tjit ka 
teuntee djibri ngon mangat ate. Sajang that si 
Gam keu djih. Lagee sajang ken da ngon lem. 
Bit pi meunan ben teugoh batjoet. Mangat be’ 
bagaih reuloih groeba 5 tjoet njan. 

8. Si Gasi. 

Joh njan peurab si Gasi. Si Gasi kon djidja 5 
kalon groeba’ si Gam. liana peuhiroe di djih keu 
njan. Djih men hen t keu peue la’en. Djikeumeung 



padjoh poetjo’ pade liidjeli njang lam groeba 5 
njan. Njan ban djeuet djingieng sagaj le si Gasi. 
Lagee ma.no’ ngon toelo kalon boh pade, meunan- 
keu djih kalon on bidjeh njang moeda-moeda. 
Masa si Gam keumeung poeweh si Gasi, leumah 




ba’ (Ijih saboh akaj. Ladjoe djipeugah ba’ si 
Manja’. Sare djikheun njoe ban: 

„E, M; tJ a\ Oedeh tatjrab si Gasi kali ba’ 
groeba’. Meuhat goera, meungnjo si Gasi tare’.” 

,,Iva njo, lem Gam. Njokeu meunan,” taleh si 
Manja . „Lon mat seunoeet, droeneu mat taloe. 
Si Gasi njang ba lioee. Poera-poera si Gasi 
leumo geutanjoekeu. Geutanjoe doea podji.” 

Aneu' kameng djijoee drob ba’ si Manja’. Si 
Gam dji ikat taloe panjang sikra’ ba’ groeba’. 
Oedjong taloe njan djikeumeungsingkla ba’ badan 
kameng. Ba’ peunjeum si Gam boeet njan moedali. 
l’api njang keubit kon roe meunan. Si Gasi ban 
djitem teupeutaloe. Peue lorn teujoee lioee groeba’. 
Han djidjinoli sagaj. Teuleubeh djroli djidja’ 
meurot niba’ djiteumare’. 

Njankeu loeeng si Gasi djimeulawan lagee raja. 
Ba piha ban e’ djireupaih, aneu' kameng njan pi 
djipeulheueh teurna le si Manja’. Ban sare llieueli 
si Gasi djiploeeng ‘oh tjot ikoe. Si Gam ngon si 
Manja peulet dilikot. Tapi lian sakon goena. 
Niba meuteumeung. si Gasi maken djiboeh droe 
°b djara . Si Gasi njang seu’iet ka djeuetkeu 
kleuet. 



„Tjit salah kali,” kheun si Gam ba’ si Manja’. 
„Pakon kako peulheueh!” 

,,Han e’ le Ion mat,” seu’ot si 
„Pakon han kapeugah ba’ kee? Sangkira han 
e’ le kamat,” 

Si Gam ngon si Manja’ pi djimeuda’wa. Soe 
poepoetoh teuma lioekom njan? 

Joh njan teuka matjoet. 

,,Peue soebra that njan?” tanjong matjoet. 
„Si Gasi han djitern tare' groeha’," djaweueb si 
Gam ngon si Manja’. 



9 . Leumo inong. 

«C - ' 

„Panekeu djitem tare’.” kheun lorn matjoet. 
,,Dji]i tan ka oeroh baroe ba’ sen raj a. Djidja’ 
keunoe ngon gala 1 droedji mantong. Kon ngon 



kata wo le kali. Sabab njan djih weueh ate. Han 
djidjinoh toelong kah ba’ meu’angkot. 

Djinoe njang get meunoe. Njang djeuet ken 
leumo, sidroe lam doea kah. Soe tern?” 

„Lon, kon lem Gam?” seu’ot si Manjak 
,,1 Ian peue salali, kheun madji. ,,Kah pi djeuet 
tjit. Kah keu leumo. Lem kah keu po groeba’.” 




..Tapi leunio inong,” seu’ot ma si Gam. „Teuga 
leumo inong ba’ djitare’ groeba’ ?” 

,,Hom, tjoetda. Takalon sigo njoe.” kheun 
matjoet. 

Lheueh njan si Manja’ pi djisawa’ taloe ba’ 
bah5. Djiba hoee groeba’ seutet ateueng oemong. 
Si Gam seutet digeunireng sira djimat taloe 
idong. Djainpang-djampang djipeutimang groeba’. 
Meungnjo groeba’ njan keumeung srot lam 
keubeueng. 

Meudjan get djidja’ groeba’, si Gam pi 
djimeu’arali: „Tjabah oelon! Meunankeu kadja’ 
beu get.” Tapi meudjan hana get, si Gam 
pi djimeuroebeuet: ,,Eh, ka paloe leunio njoe. 
E’ djimeulagee soento’.” Bit pi meunan leumo 
njan ban tom djipoh. Sabab leumo njan dji- 
gaseh raja. 

Djideungo njan. da ngon lem pi teuseungeh. 

Kheun da: ..Ho, ho, leumo Gajo, 

leumo inong bie’ Banggala. 
Djiteumare’ hana beu’o, 
that bit bako ba’ meuliila.” 

‘Oh djideungo njan leumo maken soenggoh 
djitare’ groeba’. ‘An teubiet reu’oh-reu’oh hana 

de vries, Llii'c snhoh wing. III 5 



djipijoh. Tro’ saboh groebadjidja’ tjo’ saboh 
groeba’ treu’. 

Men nan' -u 1 i/andoea rakan njan djimeu’angkot 
tro ‘an wa’tee peunijoh. Keu peunajah meuteu- 
meung hoe saboh pingan sapo. Ngon pha mano’ 
teunjoeesikra diateueh. Pha mano' geupeuleuma’ ? 
Njankeu njang han djeuet djikalon sagaj 16 awa’ 
njan. r i jit sab6 lam teuloempoe-loempoe. Mangat 
tan ngon peusa. 

Ba’ simalam ma geumanjeum tika diseuramoe. 
Digeunireng gobnjan teudoee’ si Banat. Si Banat 
ban llieueh djimeu’oelang. Neubeuetdji ken singoli 
pi ka djipeulantja. Djinoe djih djikeumeung tjeu- 

meutjob sibl6t. Kitab djipeungoej ba’ si Gam ngon 
si Poeteh. Si Gam haro’ that ba’ kalon gamba. 
Lam kitab uavlji njan djaj that gamba njang 
djroh-djroh. 


Si Poeteh djilob ladjoe kitab njan seun-seun 
si’on. Hingga troih ba’ saboh gamba binatang. 
Roepa binatang njan nakeu lagee roepa mie. Tapi 
djoemohdji panjang teusoeet ocloea, Lompi boe- 
leedji mirah toeha. Njang na poeteh batjoet tjit 
men boelee djoemoh ngon boelee oedjong ikoe. 
,,Peue binatang njoe, lem?” tanjong si Gam. 
’’Horn, sen ot si Poeteh. ,,Peue nan saleh. 
Moesang?” 


”K°n moesang. djaweueb si Banat. ,,Meungnjo 
moesang boeleedji itam. Binatang njoe geukheun 
tjeurape. Kon njo tjeurape njoe, ma?” 

„Toh koengieng!” kheun ma. 

Si Poeteh peuleumah gamba njan ba’ ma. 


„Njokeu njoe gamba tjeurape. Tjit saban that 
lagee tjeurape njang geupoli le jah kali thon dilee.” 


,,Pakon geupoh. ma?” tanjong si Gam. 

,,Sabah djipadjoh mano’. Njankeu djeuetkeu 
geupoh. Geupagab rame-rame ngon asee. Ada’, 
meung han, get that tapeu’oedeb tjeurape njan. 

Oeleue djitakot that keu djih. Pat njang na tjeura¬ 
pe djareueng djiineu’eumpoeng oeleue sinan.” 

,,Pakon djeuetkeu djitakot oeleue keu tjeurape, 
ma?” tanjong lom si Gam. 

„Keureuna tjeurape koeat keumeuklo’. ‘Oh 
djiteumeung oeleue leugat djireupaih djiklo’ mata. 
Goekeedji panjang-panjang lagee goekee mie. Ngon 
goekee njankeu djitob mata oeleue. Wa’tee 
djimeulho ngon oeleue njan. Meunan tjit wa’tee 
djidrob mano’. Tjit bagaili le djitjeukie’ takoee 
ngon goekee njang tadjam njan. Tapi djameun 
geukheun get that akaj hie’ tjeurape njan. Deu- 
ngokeu koepeugah saboh baba.” 



.31 


11. Haba. 

. Na sidroe oereueng paki,” kheun ma. ,.0e- 
reueng paki njan geudoee' Jakoe binoe lam saboh 
roemoh bro’. Geumeu’aneu’ na si’oerat. Aneu'geu 
njan again. Tapi mantong oebit. Ban pantail) 
ploeeng. Keu aneu’geu njan geugaseh that. 
Xjeum be' djara’ meung si’at lam peunangkee. 

Teungkoe paki njan kon oereueng kaja. Areuta- 
g<ai na keu oh seb padjoli. La’en niba' keubeue 
saboh, na. oemong sitaloe. Sinankeu geumeugoe 
gobnjan ngon peuroemohgeu. 

Ba’ sibeungoh teungkoe paki geudja’ oeblang. 
doh njan teungieng diret saboh aneu’ tjeumpe. 
Aneu' tjeumpe njangeutjo' geupoew oeoegampong. 

(mupeulara ngon geubri oempeuen beungohseupot. 

Hana padoem na treb tjeumpe njan pi seu’iet. 
Ho n i an g geudja’ teungkoe paki geume sadjan. 
Geunab oeroe liana tom tjre ngon gobnjan. Wa’tee 
peuroemohgeu adee pade, tjeumpe njan keumiet 
mano . Meunan t j it mano’ it o’ njang geupeulara. 
rjeuiape njankeu njang kira djeueb-djeueb oeroe. 

Gob kheun. tjeumpe njan meutoeali that, Sila- 
wet na tjeumpe njan. areuta teungkoe paki ho 

si’oeroe ho meutamah leugat. Toenong baroh gob 
euntat seudeukah. Na njang me breueb ganipet. 
Na njang euntat pade djakeuet. Na njang ba idja 
badjee, ranoeb pineung. gambe bakong. Njang 



base liana pajah geubloe 
sapeue. 1 )oempeue gob euntat 
keu gobnjan. Seuneulheueli 
teungkoe paki njan ])i kaja 
ban soe. 

Asoe gampong doom dji- 
poemeulia gobnjan. Salang 
oeleebalang njang radja pi 
geutaba t j it keu teungkoe 
paki njan. Meungnjo na 
oei’eueng meukeureudja harm 
toewo dji’oei’ob gobnjan la- 
koe binoe. Djinie le ranoeb 



bate. Djilakee langkah gob njan si’at oeroemoh. 
Na kandoeri batjoet djikeumeung bri ken gobnjan. 

Wa’tee geudja’ tjeurape pi geuba sadjan. Trbih 
'an geu’e’ keudeh oeseuramoe tjeurape hana Ieu- 
kang ngon droegeu. Digeunireng teungkoe paki 
njan doee’ sinankeu djikoewien droe aneu’ bina- 
tang meutoeah njan. ‘Oh geuwoe ba’ kandoeri, 
doea droe oereueng ba awih. Lain awih njan lian 
tatoepeue njang tan. T5’ ba’ sira tjampli 11 a gob 
pasoe keunan. 


12. Ilaba. 

(Seunambat). 

Oeba’ saboh masa teuka khoeeng raja. Oedjeuen 
liana djitoh sagaj. Doempat hana ie meu sitidjoli. 
Mon ngon paja doein lialieh tho. Sigala binatang 
hana djitoepat djeb ie le. Keubeue ngon leumo 
reu’oh reu’ah lam oeroe tare’. 

Njang na ie job njan tjit sapat sagaj. Ba’ mon 
teungkoe paki, toe rangkang ineugoe. Njan pi 
hana le. Tjit batjoet te’ ba’ poenggong mon. 

Teungkoe paki geuteubiet oeblang dja’ kalon 



37 


pa do. Aneu’geu geuba sadjan. Meunan t j it tjeu¬ 
rape. liana to'ewo geume keu ngon. 

• Joli njan oeroe tjriet that. Tanoh lam blang 
habeh tjrah-tjrah. Fade njang timoh diateueli 
njan pi ka koeneng on. Sabab ka padoem treb 
tan na oedjeuen. 

Teungkoe paki geudja’ ladjoe ret ateueng oe- 
niong. Tjeurape seutet meutjob-tjob dilikot 
gobnjan. Meunankeu hingga troili £ an oedjambo. 

‘Oli troih keunan teungkoe paki geupijoh si’at. 
Aneu’geu geupeudoee’ lam leumoeeng. Tjeurape 
digeunireng. 

Na si’at teuma doedoe aneu’geu pi lajbli. 
Teungkoe paki geu’ikat ajon ba’ bara djambo. 
Lam ajon njan geupeu’eh aneu’. l)i aneu’ njan 
pi teungeut landja, 

Sira geutoela’ ajon teungkoe paki geungieng 
lam blang. Job njan teungieng padegeu le that 
naleueng. Fade le naleueng liana get oedeb. 
Lorn pi moedab djimeu’eumpoeng tikoili sinan. 
Sabab njan geukeumeung dja’ meu’oempoe 
si’at. 

Oeba’ tjeurape geuklieun meunoe: 

,,ltaj, tjeurape! Oelon djinoe koekeumeung dja' 




iiieu’oempoe. Kali liana koeba sadjan. Koetinggaj 
since keu ngon adoekeu. Njan leupeue djili teu- 
ngeut lam ajon. Kanmerm siao! Dana-daiur celon 






M 


dja’ boeli naleueng pa dr. 13e’ kadja’-dja' saho. Na 


kadeungo ?” 


..Na. ajali,” seu’ot tjeurape. ..Meung gob woe 
droeneu, liankeu Ion minah sinoe." 

(teudeungo narit njan teungkoe paki ])i man gat 
ate. Lheueh geutjo’ toekoj saboh, geuseu’bn ngon 
toedong ateueh oelee. tenma geutronkeu ladjoe 
lam oemong. 


Tjoetjo: 

KEUM EUNG 0 ED JOE. 

(Beurakah). 

Ne’, neubri Bikin ken Ion -si’at! 

Ne’: 

Keupeue, nja’ tjoet? 

Tjoetjo: 

Lon kenmeung plali keuteb. 

Ne’: 

Keupeue? . 

Tjoetjo: 

Klieun goeroe boenoe. lam sikeuteb na 


siploli sen. 




40 


13. Haba. 

(Seunambat). 

Diateueh djambo njan diroej ban sabe. Angen 
djipot liana teudoh. Mangat that job njan teu- 
ngeut aneu’ tenngkoe paki. Sigo-go ajon djitare’ Id 
tjeurape. Sira djidoee’ ba’ oelee reunjeun. Djikawaj 
adoedji njang teungeut lam ajon njan. 

Seuntreut. teuka oeleue kounan. Le that djitenka 
‘oli meuree ree. Djipeutoe keumeung dja’ djeb io 
lam moil teungkoe paki. Teutapi ban djibri Id 
tjeurapfe. Djitakot beungeh teungkoe euntreu’ 
ken djili. 

Oeleue djikarat tjit. Rame-ranie djipeurab ba" 
mon. Job njan tjeurape pi beureugen. Djitron 
leugat ateueh djambd. Djipeutjro’ oeleue njan ban 
njang na. Keu tjeurape oeleue koejoedji that. 
Sabab njan oeleue djiploeeng saboh saho. Djiboeb 
droe doem lam tamah. 

Lbeueb djipeulet oeleue, tjeurape djigisa teuma 
oedjambo. Tapi ban djan djipijoh he", ka teuka lorn 
saboh oeleue seudong. Tan na seunabd raja oeleue 
seudong njan. 

Ngon soe leumoh leumbot seudong toeha njan 
djimeulakee ba’ tjeurape: 

„Haj nja’, tabri ie keu Ion siteugo’! Oelon njoe 
grab raja. Ka toedjoli oeroe han tom Ion rasa ie 
meu sititeb. Doemho ka roetroih Ion dja’ moemita. 
Tapi tan na meuteumeung mon njang meu’ie. 
Bandoem t ho reuleli. Njang Ion kalon meu'ie 



batjoet tj it meung njoekeu mon gata. Koeseu- 
mahteu, haj potjoet djroh. Tabri koedjeb sigo 
jioeeli grab. Meungnjo tan na gaseli sajang gata, 
oelon njoe kakeu djadeh mate soeroe njoe . . . ." 

Sira djikheun njan seudong djimoe meuso’- 
11101180’. Djisoedjoed sinan dikeue tjeurape. Hana 
djibeudoh-beudoh. 

„Haj potjoet! Tatoelong oelon soeroe njoe 
siteugo’ ie. Nakeu pat-pat tapeuteumonkoe oeroe 



keusingoh,” klieun loin seudong toelni njan. 

,,Hana koebri,” seu’ot tjeurape. ..Be’ le tjakri 
kali, haj seudong. Dja’ IMi well keudeh. Adoekoe 
teungeut dalani ajon.” 

Lheueh djikheun njan tjeurape pi djipeulikSt 
ooleue njan. Djipoera-poera liana deungo peue 
njang djipeugah. l)i djih ladjoe djitoela’ ajon 
adoe. Sare djimoepanton nieunoe ragam: 

,,Do ida idi, 

Sisaw i timoli dipadang, 

Ba’ reudjang raje’ Banta Sidi, 

Djitoempoh abi meu’oenipoe diblang.” 

14. Haba. 

(Seunanibat). 

Bit pi han djibri le tjeurape, seudong hail 
tjit djiminah. Lom-lom tjit djimeulakee: „Siteugo’ 
mantong, haj nja' tjeurape. Lheueh njan loti weh 
leugat.” 

..Benthat siteugo’ han tjit koebri. Kali bie’ 
seudong liana get boedoe. Kuntreu’ lheueh troe 



kadjeuha’ ie, katjoh adoekoe njang lam ajon. 
Ngon bangsa kali han mee geumeuseutia basa. 
Tjit dilee kon meugali djeuheut.” 

Djaweueb seudong sira djimeusoempah: 

..Deumi Alah, haj nja’ tjeurape djroh. Sagaj- 
sagaj han Ion poepaloe adoe gata. Pane patot 
goena get djeuheut balaih.” 

Tjeurape teuka weueh. Teuma djiklieun: 

.,I)ja' leh djeb kaman sign troe. ‘Oh lheueh njan 
kaweh keudeh ba’ djeu’oh. Be’ kapeutoe-peutoe 
le keunoe ba’ kee. Meunggeukalon le ajah, teunt&e 
kali geuta’ ngon parang.” 

Seulandjo djideungo tjeurape bri idin. oeleue 
la’en pi (ljipeurab. Tjoet raje' doem meudilee-dilee 
ploeeng ba’ mon. Meuseunoh-seunoh dja' djeb ie. 

Tjeurape kalon liana get lagee. Men hat habeh 
ie mon njan djidjeb le oeleue. Lorn |>i. njang djibri 
idin tjit keu seudong. Pakon oeleue la’en dja’ 
djeb sadjan? 

Tjeurape beungeli raja. Oeleue djitijeueb meu- 
gasoej-gasoej. Biri njang djiteumee roengkhom 
djipoli mate. 

Laloe tjeurape dja’ poemeulet. oeleue seudong 
pi dji’e’ landja oedjambo. Djidja' tjoli aneu’ 

teungkoe paki njang teungeut lam ajon. Sare 
djitjoh le oeleue aneu ? manja’ njan pi djikli’ ‘oh 
gadoli ingat. Han e’ djitheun saket silagoena. 
Keureima oeleue seudong moebisa that. 

£ 01i lheueh djitjeumeutjoh oeleue seudong dji- 


keumeung ploeeng. Lalikeu joh njan meuteumeung 
ngon tjeurape njang teungoh woe. Tjeurape peulet 
oeleue seudong njan. Ban meuteumeung djireupaili 
le djiklo’ mata. llingga ba’ c at njan le seudong 
mate. Han djan djiteumee peuglaih droe. 

Saket han ban ate tjeurape keu djih. Djipoe- 
boeet boeet njang hail patot. Lheueh troe djidjeb 
ie, djidja’ tjoh adoe tjeurape. 

15. Haba. 

(Seuneulheueh). 

Lheueh niba’ njan tjeurape pi djiriwang oe- 
djambo. Djidja’ kalon adoedji pakri ban. Joh njan 
dji’eu ai nja’ pangsan dalam ajon. Teulinteueng 
ngon hana meugra’ djaroe gaki. Ba’ dada loeka. 
Euntjit djitjoh le oeleue seudong. 

Dji’eu njan tjeurape pi goendah ban ban. Sare 
mehmoh djipoeeble asoe adoedji. Ba’ teumpat 
njang djitjoh le oeleue njan. Mangat teusoeet liisa 
oeloea. Soepaja be’ mate adoedji njan. Doem- 
nankeu seutia tjeurape keu aneu’ teungkoe paki. 

Dalam ba’ njan teungkoe paki pi woele niba’ 
meu’oempee. Geu’e’ ladjoe oetjong djambo. Geu- 
kheunda’ dja’ kalon aneu’geu, ka djaga atawa 
hana lorn. Joh njan teungieng tjeurape teungoli 
kab aneu’geu njan. Darah meuheue-heue ban 
saboh badan. Teungkoe paki beungeli kon le. I Ian 
djan geutanjong sapeue, geutjoTe toengkat njang 
teulhat ba’ binteli. Leugat geupoh tjeurapfe njan 
£ oh beukali oelee. Sinanle habeh oemoe binatang 
njan. 

Masa njan djaga aneu’geu dalam ajon. Sira 
djibeudoh aneu’ njan djiteumanjong: 



u; 


,,Haj ajah, pakon neupoli dalem tjeurape? 
Dalem tjeurape geudja’ boll oebat. Lon boenoe ka 
djikab le oeleue seudong. 

Sni‘(> leupaih droeaeu dja’ meu’oempoe teuka 
keunoe sai)oh oeleue raja. Djidja’ tjoh Ion dalam 



teuneungeut ba’ oelee ate. Ada’ kon na dalem 
tjeurape Ion njoe ka djadeh mate. Sabab bisa 
toeloe. Seudong njan pi ka geupoh teurna le dalem 
tjeurape. Lheueh njan geuriwang geudja’ poeeb 
bisa ba dada Ion. Djinoe troih droeneu neudja’ 
poh dalem tjeurape. Ngon liana neutanjong sapeue 
dilee ba’ Ion." 

Ban lami geudeungo aneu’geu kkeun meunan, 
teungkoe paki pi geupoh-pok droe. Sahal) teulali 
apoli oelee. Man djan side’ sasat ka geupoh 
tjeurape. Njang liana salah ngon meudeesa.” 

,,Teuma hankeu oedeb le tjeurape njan, ma?” 
tanjong si Gam. 

„Djeli di po Gam! Panekeu djitem oedeb lorn, 
‘oh ka mate,” (ljaweueb si Poeteli. 

,,Meungnjo meunan liana get akaj teungkoe paki 
njan.” kheun lom si Gam. 

..Ron meung teungkoe paki njan. Oereueng 
la’en ]>i meunan tjit. Soe-soe njang poeboeet-boeet 
ngon meudhab-dhab. Hana djipike leubeh dilee 
saket mangat. laba roegoe,” kheun ma geubri 
peu’ingat. 


HIEM. 

1 . Geusa' hidjo teusoeet mirali, tjoelelah meu- 
koeprob-koeprob. 

• 2 . Ba’ pi njan nan. on jji njan nan. ba’ oedjbng 
boll meula’en nan. 

3 . Saboh leumo goli dioelee, 

Ba’ gaki teuntee loengke doea blah, 
Simalam lhee seun tango djimeusoe, 
Soeboe teungkoe toepeue peimeuglah? 

16. Roemoh toetong. 

(Reupoen). 


(liana padit na treb lheueh habeh baba meusoe tambo. 
Soe tambO njan meutaga-taga. Loin ngon djigamla 16 soe 
ta’to’. Njan pi reujoh ban saboh gainpong. Roepa ri djipeh 
meutind an-tinda n). 


A. MA NGON JAH. 

Ma. Pat soe tambo njan? 

Jah. Dimeunasah. 

Ma. Njo soe tambo seurnajang njang meusoe 
njan? 

Jah. Kon. 

Ma. Peue tjit kaman? 

Jah. Tambo lageuem. 

Ma. Peue lageuem ? 

Jah. Geubri thee na roemoh toetong. 

Ma. Pat roemoh toetong njan? 

Jah. Peunjeum Ion blahdeh ateueng. 

Ma. Na leumah apoej keunoe? 

Jah. Meuhan han na. Njan, kon! 

Ma. Toll tjit, hana lagoe deuih? 

Jali. Haj.njan, njangdeuihmirah. Hanatakalon? 
Ma. Si lio? 

Jah. Si oeneun. 

Ma. Soe po roemoh saleh njan? 

Jali. Ilom. Djinoe Ion keumeung dja’ kalon. 

Kadang pi e’ djeuet Ion bantoe. 

(Jali pi geutron oejoeb. Geuploeeng landja ba’ teumpat 
deuih lidali apoej njan. Si Poetdh pi .seutet sadjan. Tapi ban 
djan si’at ka djigisa teuma). 

B. MA NGON LEM. 

Ma. Ka woe kali, Poeteh? 

Lem. Ka, ma. 

Ma. Na ka kalon roemoh toetong? 

Lem. Na, ma. 

Ma. Soe po roemoh njang toetong njan? 

Lem. Roemoh Wa Ka’oj. 

Ma. Peue sabab djeuetkeu toetong? 

Lem. liana geupeulon apoej ba’ dapoe. Lheueli 
geumagoeen. 

Ma. Hoekeu teuma apoej njan? 

Lem. Moe meugara-gara. 

Ma. Tjit liana oereueng job njan diroemoh? 

Lem. Wa Ka'oj leupaih moentee. Lakoegeu ka 
geuteubiet oemeunasah. Njang na diroemoli 
tjit meu aneu’geu teungeut lam ajon. 




Ma. Hana djitoepeue hoe apoej le aneu’geu njan ? 

Lem. Men dj ill pi lah na gob tjo’. Ada’ ban ka 
angoeh lam apoej. 

Ma. Sajang! Teuma habehkeu toetong roemoh 
Wa Ka’oj njan? 

Lem. Habeh ban njang na. Meung sapene tan 
gentenmenng pensiblali. 

Ma. Jahkeu ho ka djinoe? 

Lem. Mantong sideh. Teungoh geupoebla apoej. 

(Si Hamit djeungeu’ rot tiugkab. Apoej mantong t.jit 

(leuili. Teugoh liana that meudjeureulang It* lagee boenoe. 

Han lakoe roemoh toetong njan ka rab liaboh djipadjoh le 

apoej). 

C. MA NCI ON D A. 

Ma. Njankeu djeuet koepeu’ingat ha’ kali 
soento’, haj Banat. Tieb-tieb lheueh ka- 
magoeen, ban djeuet ban katjoeeli toengoe. 

Da. Sabe Ion peuget meunan. 

Ma. La’en niba’ njan. peue njang ma peu’ingat 
tj it lorn ba’ kah? 

Da. Peulon panjot to’ ba’ had keumeung eli. 

Ma. Njan pi na kapoeboeet ban kheun ma? 

Da. Meudjan-djan tan, sabab toewo. 



Ma. O, hail djeuet toewo. Tjit ba’ lam teu’ingat 
sabe! 

Da. Oekeue njoe lian toewo 16. Lon ingat ba’ 
kong wasiet droeneu njan. 

Ma, Meunan tjit si Gam ngon si Poeteh. Be’ 
gala poemeu'en apoej. ‘Oh djan keumeung 
tjilaka han djan tathee. 

(Sabab iualam pi ka djoela aneu’ ugon nang njan gen- 
niendja ken 4h. Si Gam teukeudjOt si 'at -a < niba' tenneungent, 
Kadang fceuntee djimeuloempoe keu roemoli toetong njan). 

17. Aboe Nawaih peu’oempeuen 
k a ni eng. 

(Seuneusaj). 

I. 

Oeba si’oeroe Aboe Nawaih neumeuhej 16 Radja 
oemeuligoe. Neudjo’ kameng boea boh. Kameng 
njan saboh teumbon, saboh pidjoeet. 

Kheun Radja: „Ho ka gata, Aboe Nawaih! 
Njan leupeue kameng doea boh. Tapeu’oempeuen 
sigo 16 gata. Oelon bri tanggoh oemoe peuet ploh 
oeroe. ‘Oh tro sidoemnan kameng njan taba 
teuma keunoe. Ban doea djili ben sabe teumbon. 



Hot' be see toevi le kameng njang pidjoeet njoe. 

Meung o’ base ban Ion peugah njan, oelon bri 
keu gata sireutoih roepija. Ken peunajali gat a 
tagoebcuc kameng Ion. Teutapi meung ban djitem 



sa teumbon ban doea kameng njoe, gata ta ingat 
keudroe. Gata oelon poll mate. Na tadeungo?” 

„Na deelat toeankoe ampon,” seu’ot Aboe 
Nawaih. ,,Entja Alah, oelontoean seuleu’ah ban 
njang neujoee. Toeban njang pentro’ nabsoe deelat 
toeankoe njan. Bit pi meunan na peue oelontoean 
lakee ocba’ droeneu po. Neubri keu oelontoean 
ngon doea droe. Keu soe hi roe ie ngon oempeuen 
beungob seupot." 

„Djeuet oelon bri,” sabda Radja, 

Doea droe oereueng neubri le Radja. Llieueh 
njan Aboe Nawaili pi geulakee idin gisa oegam- 
pong. Ban doea kameng njan geuhoee leugat geu- 
poevvoe. 


18. Aboe Nawaili peu’oempeuen 
kameng. 

(Seuneusaj). 


II. 

‘Oh sare troih oegampong Aboe Nawaili pi 
geupeugetle weue doea boh. Bandoea weue njan 
geuboh binteh. Rapat that binteh njan. Hingga 
didalam weue seupot tjoelib. 

Saboh niba weue njan keu kameng teumbon. 
Njang saboh treu keu kameng pidjoeet. Si nan keu 
geukoerong kameng njan. Oeroe malam liana 
geupeuteubiet-teubiet. Oempeuen ngon ie geuboh 
oedalam. Teugoh geutimang dilee. Sadoem le 
geu bri maseng-maseng. 

Lam weue kameng teumbon geupeulob saboh 
mie itam. ‘Oh malam mata mie njan hoe ban 
aneu saga. Djikalon njan kameng teumbon pi 



teuka teumakot. Djisangka, njang hoe njan njokeu 
mata rimoeeng. Djipoemadjoh lian tom 11 a mangat. 
Bit pi djimamoh-mamoh naleueng liana ineurasa. 
Sabab njan kameng njan pi ban e’ meutamah 
raje’ le. 

Meula’en haj ngon kameng pidjoeet. Oempeuen 
troe djipadjoh oeroe malam. Atedji pi seunang. 
Sabab njan badandji ho si’oeroe lio seureuloe 
leugat. Seuneulheueh sabe teumbon ngon badan 
rakandji. 

‘Oh sare troih peiiet ploh oeroe, bandoea kameng 
njan geupeutamong teuma ba’ Radja. Sira geu- 
peudjo’ kheun Aboe Nawaih: ..Deelat toeankoe 
ampdn! Njoe leupeue kameng njang oelontoean 
peu’oempeuen ka oelontoean ba teuma. Ngon 
doe‘a toeankoe, bale kakeu troih ban njang 
neukheunda’.” 

Ban neukalon Radja pi tahe. Keubit njo sabe 
meu’asoe bandoea kameng njan. 

Teuma Radja pi neuteumanjong ba’ oereueng 
koh oempeuen. Seulandjo neudeungo peuneugah 
oereueng njan, Radja pi teukhem ‘oh gleuen. Lam 
ateneu: ,,Njo ban geukheun. Aboe Nawaih njoe 
bit tjeureude' lagoena." 











19. IIo ka si Poeteh? 


,,Ka lheueh kapadjoh boe, inonp?” tanjong ma 
ba’ si Banat oeba’ siseun. 

..Ka rab, ma”, seu’ot si Banat. 

Si Banat djisoeeb boe bagaih-bagaih. Lheuoh 
djisrali djaroe dji’e’ ba’ ma oerambat. 

,,Keupeueneu Ion?” tanjongdji. 

..Kateubiet oekeude siblet. Kadja' bloe ranoeb 
ken Ion si'ikat. liana ranoeb meusitjrie' ken malam 
njoe. Koekeumeung joee si Poeteh tan na djih. 
Han koetoeho ka djidja’ meurawoh di aneu’ 
meutoeah njan. Boenoe kon liana lenmah djih 
disinoe.” 

Si Banat (ljiploeh peng ba' poentja idja ma. 
Teuma djitron djipeukeue landja oekeude. Mangat 
reudjang tro’ si Banat djipeukoli ret lampoih. Beu- 
that ret lam lampoih njan seuma’ batjoet. Sabab 
sinan le timoh ba’ kajee. 

Diteungoli ret djideungo soeoereuengteumawo’: 
,.Da! Da! Ho neudja’, da?” 

Si Banat djidong sidjamong. Djikalon oeba 
teiimpat oereueng meuhej njan. Roepa ri adoedji 
njang teumawo’. 



r»s 

„Ma tanjong boenoe kon diroemoli. Geukeumeung 
joee dja’ bloe ranoeb si’at oekeude. Tapi kali 
kadja’ meurawoh si’oeroe soentd’. Peue roe dawd - 
keu doea-doea sinan?” 

,,Di gob na . . . seu’ot si Gam keumeung 
poemeugali. 

,,Sjet!” moebi’at si Poeteh. Sira djiblie ateueh 
adoedji. Ngon djibot teunoenjo’ wie oeba’ babah. 

Si Gam ka moephom. Sabab njan djikheun: 

,,Di gob ngon lem 11 a peue-peue geuteumeung 
boenoe. Tapi ban meutem peugah.’’ Sard djikheun 
njan djikeureuleng ba’ djaroe oeneun si Poeteh. 
Ngon djaroe njan si Poeteh djimat baloeem. 
Teugoh that djithoeeb babah baloeem njan. Na 
lie’ lheueh beunda njang didalam. 

,,Peue djineh?” tanjong si Banat. 

,,Nakeu peue-peue. Han djeuet peugah-peugah, 
kon lem?” djaweueb lorn si Gam. 



20. Tjitjem. 

r 

i. 

,.K;i koetoepeue-!” kheuii si Ban at, „Kadja’ 

1 ><M boll koepoela No’ Djemali. Bahkeu, ingat ba’ 
get! Euntveu’ koepeugah ba’ nia.” 

„Kon sagaj.” 

Si Poeteh meunjeum teumakbt, Sabab njan 
djimeuteupat: 

,.Boh lioli! Djeuet neukalon. I’api ben teugoli. 
Euntreu’ djipo.” 

,,E, do’,’ kheun si Gam sira djisoera’ dadji. 
,,At ra kon boh koepoela. Seb moepeungeut man- 
tong.” 

Si Poeteli djipeuhah baloeem. Dadji djeungeu’ 
oedalam. 

Peue djikalon? 

Saboh aneu tjitjem njang ban meureubong 
boelee. Kadang aneu’ tjitjem srot dalam eum- 
poeng. Binatang njan djimeusoe meutjieb-tjieb 
sabab teumakot. Sang-sang djilakee joee peu- 
lheueh droedji ba’ aneu’ miet njan. Tapi lian 
sakon goena. 




01 


,,‘01i troih oeroomoh kamoe keumeung peulob 
lam tjintra,” kheun si Gam. „Lem geukeumeung 
peuget tjintra saboh niba’ peuleup ue ^.eureuja. 



Oedalam tjintra njan geupasoe piala doea boh. 
Ken teumpat ie ngon oempeuendji. Geukheun le 
lem, mangat be’ deue’dji .... 

Po Gam keumeung meureuntam ladjoe. Ada’ 
meung kon dadji kheun meunoe: 

,,Njan moedaliken. Tapi koekeumeung tanjong 
ba kah: liana weuehkeu kakalon tjitjem njang 
teungoh men oengkab-oengkab njan? Sangkira 
kah djidrob le gogasi. Djipenlob lam eumpang. 
Boe djiboh keunan. Ie pi djiboh keunan. Tapi ban 
djibri teubiet men si’at oeloea. Pakri ban ba’ 
peunjenm kah?” 

„Ai, teuntee liana mangat!” 

,, leuma djinoe pakon tjit kakenmenng koerong 
tjitjem njan?” 

,,0. tjitjem binatang, seu ot si Poeteh. 

,,Hana peue ada tapeutamong lain tjintra, 
kon lem ?’ taleh si Gam lorn. 

Weueh that ate si Banat ‘oh djidenngo meunan 
djennaweueb adoedji. 

21. Tjitjem. 

II. 

,,Pakon tjit meungnjo kah geukoerong ban 
kadjinoh. Meungnjo tjitjem kakheun: ..liana 
djeuet keupeue.” Peugah sigo ba’ da, peue daleli?” 

,,Sabab .... Sabab . . . .” 

..Boli kheun leugat. peue sabab!” 

Si Poeteh ngon si Gam kakeu sada’. Han dji- 
toekri djaweueb teunanjong dadji. 

..Teuma da kheun ba’ kah peue sabab ? Sabab kah 
ba’ ‘at njoe ka toewo. Binatang njan oebit lorn 
ngon leumoh. Han e’ djilawan kah bandoea. That 
teuga kah niba’ djih. Bit pi meunan keu bibeueli 
teulindandji tjit. Di djih meuheut tjit djikeumeung 
grob-grob keudeh-keunoe. Djikeumeung meiTen 
ban njang soeka. Lagee si Gam ngon lemdji. 

Tjoeba pike keudroekeu. Padit na soesah ate 
ma ngon jah. Meungnjo tjre siblet ngon geutanjoe. 
Meunan tjit djinoe ma koe aneu’ tjitjem njan. 
Goendah atedji liana bagoe. Sabab aneu’dji liana 

djiwoe oeroemoli. lva djidrob 16 aneu’ oereueng 
teuga.” 

,.Pat ma koedji njan, da?” tanjong si Gam. 
,,Teuntee sinoe daro' njoe,” seu’ot si Banat. 
Si Banat djitangah keudeh keunoe. Ditjong ba’ 



pala deuih doea boh tjitjem. Bandoea tjitjem 
njan djimeusoe sabe. 

Klieuii si Banat: ..Ba’ keunira da. djelikeu ma 
koedji ditjong pala. Na kakalon?” 

,,Na, seu’ot si Gam ngon si Poeteh. 

„Draih that djimeusoe. Peue djikheun njan, 
da?” tanjong si Gam. 

Sen ot si Banat: ,,Djimoe. Djiba’e aneu’dji ka 
gob toeeng. Djikheim: Padjankeu Ion teumeung 

kalon lom aneu’ Ion sidroe! Alali haj boh ale, 
meusampe pat tatinggaj ma. Soekeu Ion tinning 
lom beungoh seupot. Soekeu ma tingkoee ngon ma 
leumoeeng. Ba’ soekeu lom ma poepoeleh he’. 
Djan ma woe djeu’oh-djeu’oh. Aneu’ ma ka 
djidrob le manoesia. Alali haj tangke ate, bidjeh 
mata ma! Pakrikeu ma pa ban. Ma njoe binatang 
oebit. Han e’ ma lawan manoesia, Hana daja ma 
rampaili gata poelang ba’ djaroedji.” 

22. Aneu’ get ate. 

Si Banat djipijoh si’at niba djimarit. Si Gam 
ngon si Poeteh teudong tahe. Matadji liana dji- 
poeweh oeba’t jit join ditjong pala, Niba’ djipijoh 
tjitjem djimeusoe ‘oh maken that. 

Adoe adoeen teuka sajang. 

Ngon liana djithee si Poeteh ka djipeulob djaroe 
lam baloeem. Djipeuteubiet aneu’ tjitjem njang 
ka jo lagee geumpa. 

jjMeungnjo Ion peulheueh keulai aneu’ tjitjem 
njoe, pakri da <■ tanjong si Poeteh. 

„Njankeu tanda adoe Ion aneu’ get ate. Djitoe- 
peue sajang keu binatang. Tanda adoe Ion ka raje’. 

1 anda adoe Ion ka moebida. Ka djitoepeue get 
deungon bro’.” 

Si I^oeteh djipoeba teuma aneu’ tjitjem njan 
joeb ba pala. Llieueh njan djidja' dong meusapat 
ngon da. Djikeumeung kalon, peue ban doedoe. 

Aneu tjitjem njan mantong meutjieb-tjieb. 
Badandji mantong meuto-to. Ban lakoe mantong 
meunjeum teumakot. 

Na sikeudjab tronle madji ditjong pala. Sira 
djimeusoe djisama-sama aneu’dji njan. Kadang 

djidja’ sah: ,.Be’ le kiam, liaj nja’ tjoet. Kah 
djinoe ka seulamat niba’ mara. Ka djipeulheueh 
kah le aneu’ manoesia njang get boedoe.” 

Doea lhee go djilajang-lajang droe, dji’e’ teuma 
oetjong pala. Djidja’ dong toe lakoedji. Njankeu 
ajali di aneu’ tjitjem njan. Teuma djinieusoele 



bandoea meu’alon-alon. Saiv dji’anggo’ ngon oelee, 
djikeupa’ ngon sajeueb. Djitjhen keudeli, djiting- 
grom keunoe. Djinari-nari ateueli tjabeueng kajee 
njan. 

,,Njan peuedjipeugahdjinoe, da?”sasatpoGam. 

„liana katoepeue?” seu’ot si Banal, „Djiklieun 
atedji gala’ ban ban. Sabab aneu’dji ka kapeu- 
Iheueh. Ken kali bandoea djilakee doe £ a. Djikheun, 
ben reudjang raje’. Beu reudjang kaja. Teuma 



njang ken aneu’djih euntreu’ djipoewoe. ‘Oh 
ka taweh geutanjoe sinoe. Boh dja’ oedeh 
taminali kaman. Manga t djipoewoe aneu’dji 
njan oeroemoli." 

Lheueh niba’ njan ban siseedara pi djipeu- 
keuekeu oekeude. Djidja' moebloe peue njang 
geuhoee le ma. 


23. Tala’ hawa. 

Tango koekisah si Nja' Ali. 

Ba’ si’oeroe djidja’ meu’ali, 
Meuteumeung peng na lhee tali. 

Teunia djidja’le landja oepeukan. 

Dji’eu boh kajee le gob meukat, 
Drien ngon rambot loin boh langsat, 
Mamplam teu’ireh kon le mangat, 
Nja’ Ali leugat peurab keunan. 

Nja’ Ali djidoee’le djitimpoh, 

Seun-seun sapeue joli njan djipadjoh. 
Mameh rasa meusra lam toeboh. 

Ngon boh koemoekdh lorn djitindan. 

Pengdji habeh ban djihiroe, 

Djitala’ hawa djikheun oeroe njoe, 
Xjankeu sabab djipadjoh ‘oli troe. 
Rab ban e’ woe beudob sinan. 

Nja’ Ali toewo kcu kbeun goeree, 
Geutbam, be’ le padj 5b bob kajee, 
Meung gob lom boe tamakeuen dilce, 
Meunan njang mee ingat be’ ban. 

Na sikeudjab llieueb njan teuma, 
Proeet pi saketle djirasa, 

Seungkoe han ban tan ngon peusa, 
Djikli’ meutaga lakee bantoean. 

Lab teuka ma geudja’ toelong, 

Nja’ Ali geupoewoele geudoekong, 
Geumamob ranoeb gambe ngon bakong, 
Geuseumbo ba’ lbong proeet aneu’ njan. 

Teukeudi Toehan Rabon Kade, 

Bit njo Nja’ Ali pi poelehle 
Tapi seb djradji ban sabe 
Singoh-ngoh han 16 djipeuget meunan. 

